Document ID: /fineweb-2-swissfilter-quality_10-filterrobots/filtered/01308.jsonl.gz/233

Integrimi
Një shqiptar zgjidhet shkencëtari më i mirë i ri në botë
Shqiptarët janë kudo dhe po ashtu edhe sukseset e tyre në botë po shihen çdo ditë. Një sukses të madh e ka arritur edhe shkencëtari Edor Kabashi. Ai ka marrë çmimin “ENCALS Young Investigators Award” apo Çmimi ENCALS për Hulumtuesit e Rinj për vitin 2015.
38-vjeçari nga Durrësi u nderua si shkencëtari më i mirë i grupmoshës nën 40 vjeç falë punës shkencore të tij në fushën e gjenetikës, në specializimin e ngushtë të sëmundjes së ALS-së -Skleroza Amiotrofike Laterale.
Ky çmim iu nda në Dublin nga Amar Al Chalabi, një nga neurologët më të mirë në botë.
“Çmimi ENCALS për Hulumtuesit e Rinj ka për qëllim identifikimin e shkencëtarëve më të aftë dhe më të zgjuar dhe jepet për kërkime në çështje të pazgjidhura në lidhje me sëmundjen ALS”, shkruhet ndër të tjera në motivimin e çmimit për dr. Kabashin.
Por, kush është Edor Kabashi?
Ai vjen nga Shqipëria, shkollën fillore dhe të mesme e ka përfunduar në Durrës, ndërsa ishte viti 1995 kur së bashku me familjen e tij emigruan në Shtetet e Bashkuara të Amerikës, shkruan shqiperia.com.
Që do të arrijë sukses u pa shumë herët.
Ai mori çmimin e Presidentit Bill Clinton si një nga studentët më të mirë të Amerikës.
Studioi për biologji dhe psikologji në Mount Saint Mary’s College në Emmitsburg, Maryland, SHBA.
Më vonë studimet i vazhdoi në Francë e më pas në Montreal në Kanadë ku diplomoi në biologji në vitin 2000. Në këtë vend Edori në vitin 2006 mori gradën doktor në neurologji dhe neurokirurgji.
Në vitet 2008 dhe 2011 fitoi çmimin “Brain Star” nga Instituti i Kërkimeve në Fushën e Shëndetit Mendor, në Kanadë.
Prej vitit 2011, ai drejton grupin kërkimor në departamentin e sëmundjeve neuro-degjenerative, në Institutin e Neuro-shkencës në Paris, Francë.
E për sukseset e tij në fushën e shkencës duket që do të dëgjojmë edhe më vonë.
KUJDES ! TEKSTI YNË I KOPJUAR DO TË DENONCOHET DHE RAPORTOHET. PËRPOS NËSE...
Ju keni të drejtë ta riprodhoni tekstin tonë, por me kusht që ta citoni burimin e albinfo.ch dhe kur ta publikoni shkrimin, ta integroni linkun e artikullit siç vijon: http://www.albinfo.ch/nje-shqiptar-zgjidhet-shkencetari-me-i-mire-i-ri-ne-bote/
Në të kundërtën, ne do të raportojmë pranë Facebook për shkelje të të drejtës autoriale, gjë që sanksionohet nga Facebook dhe mund të ketë pasoja të rënda për faqen tuaj Facebook. Ju faleminderit për vëmendjen si dhe bashkëpunimin. Redaksia e albinfo.ch.
Biografi e shkurtë:
- Emri e mbiemriEdor Kabashi
- Prejardhja:Shqipëri
- Vendi ku vepron:Kanadë
- Profesioni:Shkencëtarë
Të tjera nga Integrimi
E-Diaspora
-
Austri
Derisa pritej të adoptohej, Filloreta arrestohet dhe e pret dëbimi Tash ajo po mbahet në burgun për dëbim ndërsa pritej të adoptohej nga një familje austriake,...
-
Ekskursion në atdhe, i nxënësve shqiptarë nga Austria
-
Këshilli i Mësimit Plotësues në Gjuhën Shqipe në Bavari, me kryesi të re
-
Gjermania dëbon 27 refugjatë në Shqipëri dhe 8 në Kosovë
-
U largua për shkak të krizës, ndihmon kompanitë në tejkalimin e krizave
Jeta në Zvicër
-
I lindur dhe “i plakur” në Zvicër, dëbohet spanjolli 55 vjeçar Përkundër 31 dënimeve që ka marrë deri tash dhe dhjetë vite e gjysmë burg që ka...
-
Thun, Zvicër
Eprori nxit ushtarët për të vrarë!
-
Programi nacional për migracion dhe shëndetësi integrohet në strukturat ekzistuese
-
Zvicër
Projekt pilot për azilkërkuesit e mitur pa prindër
-
Video
Si i mbrojnë zviceranët vreshtat nga i ftohti?